projecte-aina/catalan_government_crawling huggingface dataset:
El sistema universitari de Catalunya està integrat per 12 universitats, set públiques: Universitat de Barcelona, Universitat Autònoma de Barcelona, Universitat Politècnica de Catalunya, Universitat Pompeu Fabra, Universitat de Lleida, Universitat de Girona i Universitat Rovira i Virgili; quatre privades: Universitat Ramon Llull, Universitat de Vic-Universitat Central de Catalunya, Universitat Internacional de Catalunya i Universitat Abat Oliba CEU; i una no presencial: Universitat Oberta de Catalunya.
El nostre model universitari té com a objectiu garantir l'excel·lència i la captació de talent mitjançant la internacionalització de les universitats catalanes i el desenvolupament de plans de millora de la qualitat.
Les universitats catalanes són institucions fonamentals per a la creació i la difusió de la cultura i dels coneixements científics, humanístics, tècnics i professionals; per a la incorporació de la llengua catalana en tots aquests àmbits; i per a la transmissió dels valors civils i socials que caracteritzen una societat democràtica.
L'assignació de places es farà pública al portal d'accés a la universitat segons el calendari establert.
Els estudiants han d'accedir al perfil d'usuari per conèixer el resultat de la sol·licitud, sense esperar a rebre cap notificació o avís de l'assignació de places.
L'assignació de places es duu a terme a partir de la nota mitjana de l'expedient acadèmic del grau, llicenciatura o diplomatura.
Les qualificacions obtingudes a màsters o doctorats no es valoren.
Les places de cadascun dels centres d'estudis s'adjudiquen per nota.
Es comença per l'estudiant - amb la nota més alta i - la resta de places s'assignen d'acord amb l'ordre decreixent de les qualificacions, fins que es cobreixen totes.
En el procés de preinscripció universitària els estudiants poden triar fins a sis preferències d'estudi.
Els estudiants amb plaça assignada han de formalitzar la matrícula dins del termini establert, en cas contrari, perdran la plaça.
Sempre que no hagin obtingut plaça en la seva primera preferència continuaran automàticament en el procés de reassignació de places.
Si l'estudiant no vol continuar en aquest procés, ha de formalitzar el tràmit «assignació definitiva».
En el moment de fer la preinscripció, l'estudiantat estranger ha d'acreditar un nivell B1, com a mínim, de coneixements d'una de les llengües oficials de Catalunya, sigui el català o el castellà.
Es poden consultar les equivalències entre les acreditacions del nivell B1 de llengua catalana i els certificats de coneixements de català a la llista de titulacions equivalents als certificats de coneixements de català de la Direcció General de Política Lingüística de la Generalitat.
També es pot consultar la taula d'acreditacions de coneixements de castellà.
Si un estudiant vol cursar l'especialitat d'anglès, francès o llengües estrangeres i té una titulació concordant (Filologia, Traducció i Interpretació o equivalent), està exempt d'haver d'acreditar el nivell d'aquella llengua.
Si vol accedir a una d'aquestes especialitats amb una altra titulació universitària, ha d'acreditar el nivell de coneixements de l'idioma (C1 o C2), d'acord amb el que estableix el Departament d'Educació per a cada titulació.
Al web aprencidiomes.cat trobaràs un conjunt de serveis i recursos electrònics per a l'aprenentatge de terceres llengües, així com informació sobre cursos, llocs on examinar-se, ajuts i beques, etc.
Els resultats de la cerca fan referència a les diverses ofertes (presencial, semipresencial, a distància, docència en anglès, etc) d'un mateix estudi universitari oficial que imparteix una universitat i en cap cas es tracta d'estudis o titulacions diferents.
Si voleu cercar un segment, escriviu cinc o més lletres i un asterisc (exemple: infer*) i us apareixeran les ofertes que continguin aquests caràcters.
Si voleu fer una cerca exacta, poseu-hi cometes (exemple: "arquitectura tècnica").
Les notes de tall poden variar i fan referència a les universitats públiques i UVic-UCC
L' Oficina d'Accés a la Universitat i les seves seus (OAU) gestionen la preinscripció i l'accés al màster universitari en Formació del Professorat d'Educació Secundària Obligatòria i Batxillerat, Formació Professional i Ensenyament d'Idiomes.
Aquest procediment es porta a terme a través dels mitjans establerts, garantint els principis de publicitat, igualtat, mèrit i capacitat.
La preinscripció s'ha de formalitzar, del 29 de juliol al 15 de setembre de 2020, al portal d'accés a la universitat.
Els estudiants amb titulacions universitàries estrangeres també han de presentar:
No és necessari disposar de l'homologació del títol universitari per accedir al màster.
Els estudiants disposen de tres maneres possibles de lliurar la documentació:
El lliurament telemàtic es pot realitzar en qualsevol moment de l'any i fins l'últim dia del termini de preinscripció del màster.
Un cop tancat el termini de preinscripció, si es presenta documentació, aquesta serà validada per a convocatòries d'anys posteriors.
L'entrega de la documentació de manera presencial o per correu postal s'ha de lliurar dins del termini de preinscripció.
AVÍS: L'atenció presencial es suspèn temporalment
Les diverses especialitats que s'imparteixen a les universitats catalanes tenen un professorat amb una formació àmplia i actualitzada i en contacte permanent amb la realitat educativa.
El professorat del màster s'organitza en equips docents i es coordina des de l'especialitat i la transversalitat.
La seva formació garanteix uns índexs de qualitat, amb una incidència social i educativa elevada.
El Departament d'Educació determina la relació entre les especialitats del màster, les especialitats docents i les titulacions que s'exigeixen per poder impartir un ensenyament determinat:
Es poden consultar les universitats que imparteixen cada especialitat del màster i les places disponibles per al curs 2020-2021 a la taula següent:
Des del curs 2013-2014 s'ofereix el màster universitari en Formació del Professorat de Secundària de Matemàtiques, amb caràcter interuniversitari, amb la participació de les universitats següents: UB, UAB, UPC i UOC.
L'organització del màster correspon a la UAB i les classes s'imparteixen a la UPC, a la Facultat de Matemàtiques i Estadística (Campus Diagonal Sud.
Degut a la situació actual, la sessió informativa es realitzarà de manera virtual, en les dates següents:
Prova PAP per a l'especialitat de Matemàtiques
Un cop formalitzada la preinscripció, cal superar una prova d'aptitud personal (PAP).
Estan exemptes de fer aquesta prova les persones llicenciades o graduades en Matemàtiques, Física, Informàtica i Estadística, i la majoria de les titulades en Enginyeria.
Tampoc no han de fer la prova les persones que acreditin, mitjançant un certificat expedit per la universitat, haver cursat un mínim de 40 crèdits de contingut matemàtic en els seus estudis universitaris oficials.
Per confirmar si la vostra titulació us eximeix d'examinar-vos de la prova, consulteu el quadre annex.
La PAP tindrà lloc el 17 de setembre de 2020, a les 16.00 hores a l'aula S02 de la Facultat de Matemàtiques i Estadística de la UPC (Campus Diagonal Sud.
La prova és gratuïta i consisteix en la resolució de problemes matemàtics de nivell de batxillerat i primer curs d'universitat i serveix per valorar si l'estudiant disposa dels coneixements matemàtics necessaris per poder ensenyar aquesta matèria a secundària.
Els estudiants poden portar calculadora el dia de la prova, però no s'autoritzarà l'ús de les que portin informació emmagatzemada o puguin transmetre-la.
Models d'exàmens PAP de l'especialitat de matemàtiques
Els estudis de màster universitari comencen després d'haver acabat els estudis de grau.
Són estudis universitaris oficials que tenen com a finalitat que assoleixis una formació avançada, de caràcter multidisciplinari, orientada a l'especialització acadèmica o professional, o bé a promoure la iniciació en tasques de recerca i l'accés al doctorat.
Per accedir als estudis de màster universitari cal estar en possessió d'un títol universitari oficial de l'Estat espanyol o expedit per una institució d'educació superior de l'espai europeu d'educació superior (EEES).
Per obtenir el títol de màster universitari caldrà haver fet entre 60 i 120 crèdits ECTS, que equivalen a un període d'estudis d'un o dos anys acadèmics.
Cal tenir en compte que, d'acord amb la formació prèvia que cal acreditar en la sol·licitud d'admissió, la universitat fixarà el nombre mínim de crèdits així com les matèries concretes que han de cursar els/les estudiants.
El Govern de l'Estat establirà les condicions a les quals s'hauran d'adaptar els plans d'estudis dels màsters universitaris que donin accés a l'exercici d'una professió regulada, els quals, en certs casos, també s'hauran d'adequar a la normativa europea d'aplicació.
Aquests plans d'estudis es dissenyaran de manera que permetin obtenir les competències necessàries per a exercir la professió corresponent.
Els plans d'estudi dels màsters universitaris inclouen la programació de pràctiques externes en empreses o institucions vinculades amb els sectors d'activitat i amb els àmbits professionals corresponents.
Són els màsters universitaris impartits entre dues o més universitats catalanes, de l'Estat o d'altres països, amb un únic pla d'estudis, en els quals cadascuna de les universitats participants ofereix un nombre determinat d'assignatures.
La universitat coordinadora serà la institució encarregada de tramitar i gestionar l'expedient i la matriculació dels/de les estudiants.
Els requisits d'accés seran únics per a tots els/les estudiants i la mobilitat entre les universitats organitzadores serà obligatòria.
El Consell Interuniversitari de Catalunya (CIC) presenta, des d'avui i fins diumenge 24 de maig, la Fira Campus Virtual, que substitueix els salons de l'Ensenyament i Futura suspesos al març arran de la COVID19.
L'estand del CIC oferirà en línia tota la informació al voltant del sistema universitari català (oferta de titulacions oficials de grau i màsters de les universitats, tràmits d'accés, beques i ajuts disponibles).
L'horari d'atenció de la Fira Campus virtual serà de 10h a 20h, excepte diumenge que serà de de 10h a 17h.
Els usuaris poden rebre atenció i orientació personalitzada o en grup a través de xats, videoconferències, o webinars.
A més, coincidint amb la celebració de la Fira Campus Virtual, Canal Universitats estrena dues noves eines per reforçar l'atenció als estudiants: un itinerari de resolució de dubtes freqüents i un xatbot per informar sobre el calendari i les notes de tall de la PAU.
Arran de la pandèmia per COVID19, l'atenció presencial a les seus de la secretaria d'Universitats i Recerca, de l'Agència de Gestió d'Ajuts Universitari i de Recerca (AGAUR) i de l'Oficina d'Accés a la Universitat (OAU) continua temporalment suspesa.
Tot i així, mitjançant cita prèvia i complint amb determinades condicions, es prestarà una atenció presencial limitada per atendre només aquells tràmits que no puguin fer-se telemàticament.
Des del 8 de juny l'Oficina de Registre de la Secretaria d'Universitats i Recerca (Via Laietana, 2.
08003 - Barcelona) està oberta de dilluns a divendres de 9h a 14h per prestar exclusivament el servei de registre de documents.
La cita prèvia és obligatòria per poder ser atès.
Igualment, l'Oficina de Registre de l'Agència de Gestió d'Ajuts Universitari i de Recerca (Pg. de Lluís Companys, 23.
08010 Barcelona) està oberta des del 8 de juny, de dilluns a divendres, de 10h a 13.30h exclusivament també per prestar el servei de registre de documents i mitjançant cita prèvia.
Pel que fa a l'Oficina d'Accés a la Universitat (Via Laietana, 2.
08003 Barcelona), obrirà a partir del pròxim dilluns 15 de juny l'horari per a tràmits o consultes serà de dilluns a divendres, de 9h a 14 h, mitjançant cita prèvia.
Tot i així, l'atenció es continuarà fent preferentment per via telemàtica ( Bústia de contacte ) i per via telefònica (mitjançant el telèfon 012 i els telèfons de l'Oficina d'Accés a la Universitat: 93 223 03 23 / 93 223 25 91).
Cal destacar, a més, que la presentació de documents es pot fer telemàticament a través del Portal d'accés a la universitat i mitjançant la petició genèrica del Registre electrònic de la Generalitat de Catalunya.
En qualsevol dels 3 casos cal tenir molt present la següent informació:
El model universitari català posa l'èmfasi en l'estudiant com a eix del procés d'aprenentatge.
Tu tries què vols fer i fins on vols arribar.
L'estructura actual dels estudis universitaris fixa tres cicles que condueixen a l'obtenció dels corresponents títols universitaris oficials de grau, màster universitari i doctorat.
Així, el Marc Espanyol de Qualificacions per a l'Educació Superior (MECES) estableix tres nivells de qualificació d'acord amb els resultats d'aprenentatge que proporcionen els estudis: el grau (nivell 2), el màster universitari (nivell 3) i el doctorat (nivell 4).
El procés d'aprenentatge per obtenir aquestes qualificacions es mesura en crèdits ECTS (European Credit and Accumulation System), una eina bàsica del Procés de Bolonya que fa més compatibles els sistemes educatius de l'espai europeu i que, per tant, et permet moure't d'una universitat a una altra.
En aquest context, el Govern de la Generalitat de Catalunya ha volgut incidir en el fet que tots els plans d'estudis de Grau de les universitats de Catalunya incloguin pràctiques externes en empreses o institucions i també matèries que garanteixin el coneixement d'una tercera llengua, preferentment l'anglesa.
Els estudis de grau permeten obtenir una formació de caràcter general, directament orientada a l'exercici d'activitats professionals o bé a la preparació per a una formació avançada més especialitzada, mitjançant els estudis de màster universitari.
Per aconseguir el títol oficial de graduat/ada, cal cursar un itinerari d'entre 180 i 240 crèdits ECTS (European Credit Transfer and Accumulation System), que equivalen a un període mínim d'estudis de tres o quatre anys.
No obstant això, hi ha graus que per exigències de la normativa de la Unió Europea són almenys de 300 crèdits ECTS i impliquen un període d'estudis més ampli (5 anys), com ara el grau en estudis d'Arquitectura o la doble titulació de Física i Matemàtiques.
Els graus cobreixen la major part de les disciplines professionals i els sectors d'activitat: arts i humanitats, ciències, ciències de la salut, ciències socials i jurídiques, enginyeria i arquitectura.
També existeix una oferta de graus amb programes acadèmics integrats i continguts mínims obligatoris que permeten exercir professions regulades, relacionades amb l'enginyeria, l'educació o la salut, entre d'altres branques.
L'adscripció a una branca condiciona les assignatures bàsiques que s'hauran de cursar els dos primers anys, però també facilita la mobilitat entre estudis de la mateixa branca.
Els plans d'estudis inclouen, com a mínim, matèries bàsiques, obligatòries, optatives i un treball de fi de grau.
També incorporen crèdits de pràctiques externes en empreses o institucions, vinculades amb el sector escollit, així com matèries que garanteixin el coneixement d'una tercera llengua, preferentment, l'anglesa.
Els estudis universitaris oficials de doctorat condueixen a l 'adquisició de les competències i les habilitats relacionades amb la recerca científica de qualitat.
El programa de doctorat té com a objectiu el desenvolupament dels diferents aspectes formatius de la persona doctoranda i l'establiment dels procediments i les línies de recerca per al desenvolupament de les tesis doctorals.
Són estudis que tenen com a finalitat obtenir una formació de tercer cicle especialitzada, orientada a la formació per a la recerca o a la preparació per a l'exercici professional, que consisteix en l'adquisició de competències i habilitats necessàries per a l'obtenció del títol i relacionades amb la recerca científica de qualitat.
Per accedir a un programa oficial de doctorat és necessari estar en possessió d'un títol oficial de grau de l'Estat espanyol, o equivalent, i d'un títol de màster universitari i haver superat en el conjunt d'aquests estudis universitaris un mínim de 300 crèdits.
Cada universitat podrà incloure, també, com a criteris d'admissió, complements de formació específics.
La durada dels doctorats serà d'un màxim de tres anys, a temps complet, des de l'admissió de la persona doctoranda fins a la presentació de la tesi, i de cinc anys si es realitza a temps parcial.
Abans de la finalització del primer any, hauràs d'elaborar un pla de recerca, que inclogui la descripció de la metodologia i els objectius, els mitjans i la planificació temporal de la tesi.
Aquest pla s'avaluarà anualment i es podrà millorar i detallar mentre cursis el doctorat.
Els estudis de doctorat finalitzen amb l'elaboració i la defensa de la tesi doctoral, que haurà d'incorporar resultats originals de recerca.
Hauràs de defensar la tesi amb una lectura pública davant d'un tribunal creat amb aquesta finalitat.
Les universitats establiran els procediments i els terminis de presentació i lectura de les tesis, així com la composició dels tribunals.
Per accedir a un programa de doctorat caldrà tenir un títol oficial de grau o equivalent i un títol de màster universitari.
Dins l'Estat espanyol, els requisits per poder obtenir la menció internacional de doctor són els següents:
Aquests programes es creen mitjançant consorcis internacionals en què participen institucions d'educació superior espanyoles i d'altres països.
A més, la Comissió Europea avalua i selecciona els programes com a programes d'excel·lència.
Es poden consultar els programes de doctorat internacionals Erasmus Mundus a la pàgina web de la Comissió Europea.
El màster s'adreça als estudiants que estiguin interessats en la docència i la cultura, i en la participació en projectes socioeducatius.
A més, cal que tinguin prou coneixements en les matèries pròpies de l'especialitat, facilitat en l'ús de llengües estrangeres i habilitats en la comunicació interpersonal i el lideratge de grups.
D'acord amb el que estableix l'article 16 del Reial decret 1393/2007, de 29 d'octubre, per accedir als màsters universitaris oficials, els estudiants han d'estar en possessió d'un dels títols següents:
El pla d'estudis del màster consta de 60 crèdits ECTS, distribuïts en un any acadèmic.
Ara bé, depenent de cada universitat, és possible cursar el màster a temps parcial, durant dos anys acadèmics.
Cada universitat determina els horaris, els grups, les especialitats i altres especificacions acadèmiques.
Una vegada acabat el màster, l'estudiantat ha d'haver adquirit els coneixements, les habilitats i les aptituds necessaris per exercir la docència en l'educació secundària obligatòria i el batxillerat, en la formació professional i en els ensenyaments artístics, esportius i d'idiomes, que s'indiquen a continuació:
- Conèixer els continguts curriculars de les matèries relatives a l'especialització docent corresponent, com també el cos de coneixements didàctics entorn dels processos d'ensenyament i aprenentatge respectius.
- Planificar, desenvolupar i avaluar el procés d'ensenyament i aprenentatge, potenciant processos educatius que facilitin l'adquisició de les competències pròpies de cada ensenyament.
- Concretar el currículum que es vulgui implantar en un centre docent, participant en la planificació col·lectiva.
- Dissenyar i desenvolupar espais d'aprenentatge posant una atenció especial en l'equitat, l'educació emocional i els valors, la igualtat de drets i oportunitats i la diversitat, així com desenvolupant les funcions de la tutoria.
- Adquirir estratègies per estimular l'esforç de l'estudiant, promoure'n la capacitat perquè aprengui per si mateix i amb altres persones, i per resoldre conflictes.
- Conèixer la normativa i l'organització institucional del sistema educatiu.
- Informar i assessorar les famílies sobre el procés d'ensenyament i aprenentatge i sobre l'orientació personal, acadèmica i professional dels fills.
El 012 és el telèfon d'informació de la Generalitat
Desenvolupa les següents funcions:
Horari d'atenció personalitzada
El servei d'atenció ciutadana 012 també és accessible, de forma gratuïta, a través de l'aplicació de missatgeria instantània Telegram, mitjançant l'usuari o el telèfon 681 012 012, amb les úniques limitacions derivades de la pròpia naturalesa d'aquest canal, com per exemple consultes complexes o que puguin vulnerar la protecció de dades personals.
L'horari d'atenció és de dilluns a divendres, no festius, de 8 a 22h h i el termini màxim de resposta d'aquest servei, dins l'horari d'atenció, és de dues hores.
Més informació sobre el Xat 012 Telegram
És un màster imprescindible per exercir la docència en l'educació secundària obligatòria, el batxillerat i formació professional, que substitueix l'antic certificat d'aptitud pedagògica (CAP).
La documentació pot ser lliurada en qualsevol moment, sempre abans de la finalització del termini de preinscripció.
El tràmit de preinscripció cal formalitzar-lo en el termini corresponent.
Es recomana presentar la documentació amb antelació per confirmar que aquesta sigui correcta i l'Oficina d'Accés a la Universitat la pugui validar al perfil acadèmic de l'estudiant, en el portal d'accés a la universitat.
Sí, es pot accedir des d'altres titulacions universitàries de sistemes educatius aliens a l'Espai Europeu d'Educació Superior (EEES) sense necessitat d'homologar els estudis, després de la comprovació prèvia d'un nivell de formació equivalent als corresponents títols universitaris oficials de l'Estat espanyol i que facultin per a l'accés a ensenyaments de màster en el país expedidor del títol.
L'accés per aquesta via no implicarà, en cap cas, l'homologació del títol previ de l'estudiant ni el seu reconeixement a altres efectes que el de cursar el màster.
Els estudiants de grau d'universitats catalanes estan exempts de presentar aquest certificat.
La resta d'estudiants (diplomatures, llicenciatures o graus de fora de Catalunya), sí han de presentar aquesta documentació.
Per saber si és necessari examinar-se de la prova d'aptitud personal (PAP), cal consultar el següent document.
Per accedir a aquestes especialitats és necessari haver finalitzat una titulació concordant o disposar d'un nivell de coneixements C1 o C2 de tercera llengua (anglès, francès, italià o alemany), segons el que es determini a les taules de concordances del Departament d'Educació.
L'Oficina d'Accés a la Universitat (OAU) gestiona la preinscripció al màster _ en formació del professorat de totes les universitats catalanes.
Si necessiteu contactar amb l'Oficina, consulteu les seves dades de contacte.
És imprescindible acreditar tots els requisits d'accés abans de la finalització del termini de preinscripció.
En aquesta prova, el candidat haurà de demostrar que és capaç de comprendre i produir textos escrits.
En primer lloc, haurà de llegir un text i demostrar que l'ha entès contestant les preguntes que se li formularan.
El text que es proposarà pot respondre a diferents models textuals: articles periodístics d'opinió, reportatges, entrevistes, textos literaris, relats, informes, etc. Els textos seran seleccionats tenint en compte la claredat expressiva, la correcció i la idoneïtat per a la tasca d'avaluació.
En segon lloc, el candidat haurà de redactar un text d'anàlisi on demostri la seva capacitat d'argumentar i d'expressar-se per escrit correctament.
Aquesta prova es pot respondre en català o en castellà.
La prova inclou un text a partir del qual es proposen diferents tipus d'exercicis.
a) En el primer bloc, es formularan sis preguntes breus, preferentment de resposta d'opció múltiple, relacionades amb:
En els exercicis de la primera part, es valorarà la correcta comprensió del text i es considerarà incorrecte reproduir frases de l'original.
En les preguntes de resposta d'opció múltiple (amb quatre opcions), es descomptaran 0,16 punts per cada resposta errònia.
Si no es respon a la pregunta no s'aplicarà cap descompte.
En tots els exercicis es tindrà molt en compte la claredat i la coherència del discurs, el lèxic emprat, l'adequació idiomàtica i la correcció normativa.
Es descomptarà 0,1 punts per cada falta d'ortografia, de lèxic, de morfologia i de sintaxi, sense límits en el conjunt de l'examen.